[{"text_idx": "#000003", "text": "Evelin Ilves leidis pru\u0308gisukeldujatega toidupoodide ja\u0308a\u0308tmetest kottide viisi so\u0308o\u0308davat"}, {"text_idx": "#000004", "text": "Keskkonnateadlikud pru\u0308gisukeldujad pole allaka\u0308inud kodutud, vaid tihti ko\u0303rgharitud inimesed, kes otsivad ja tarvitavad na\u0308iteks supermarketite a\u0308ravisatud toitu. \"Pealtna\u0308gija\" tegi koosto\u0308o\u0308d restoranipidaja ja retseptiraamatute autori Evelin Ilvesega, et na\u0308idata, mida pru\u0308gisukeldumine endast kujutab."}, {"text_idx": "#000005", "text": "Pru\u0308gisukeldujad nagu Kaia Solnik, Margus Menert ja teised, kes igao\u0303htuselt pru\u0308gikastides sorimas ka\u0308ivad, ei ole eluheidikud, nende seas on va\u0308lismaa haridusega teadlasi, tudengeid, kuid ka lihtsalt pereemasid, kelle jaoks see on elustiil ja vo\u0303imalus pa\u0308a\u0308sta keskkonda."}, {"text_idx": "#000006", "text": "\"See on u\u0308ks protestiviis. Ma mo\u0303tlesin, et kuidas ma ei peaks poes enam ka\u0308ima ja siis ma hakkasin mahetooteid otsima, Eesti kohalikku. Lisaks hakkasin dive'ima,\" selgitas Solnik, kuidas tema pru\u0308gisukeldumise juurde jo\u0303udis."}, {"text_idx": "#000007", "text": "Kogu Euroopas tekib aastas toiduja\u0308a\u0308tmed ligi sada miljonit tonni, millest suur osa tuleb meie ko\u0303igi kodudest. Kauplused viskavad Eestis a\u0308ra arvestuslikult 12 000 tonni mu\u0308u\u0308mata ja\u0308a\u0308nud toitu. Sa\u0308ilimiskuupa\u0308ev on poodidele kui pu\u0308hakiri ja seda u\u0308letavat so\u0308o\u0308gikraami on kauplustel raske, et mitte o\u0308elda vo\u0303imatu toiduohutusest ja seadustest tulenevalt puudusesolijatele vahendada. Nii lendab see lihtsalt pru\u0308gikasti."}, {"text_idx": "#000008", "text": "Pru\u0308gisukelduja Margus Menert u\u0308tles, et seni on poepidajad pigem aktsepteerinud pru\u0308gisukeldujate tegevust. \"Minul isiklikult su\u0308da ei hu\u0308ppa hirmust, kui neid na\u0308en. Tunnen, et nad aktsepteerivad meie kohalolu ja mo\u0303tlevad kaasa isegi,\" arutles ta."}, {"text_idx": "#000009", "text": "Lisaks puu- ja juurviljadele leiab toidukaupluste pru\u0308gikastidest kooke, saiapa\u0308tse, kohupiimakreeme ja muud so\u0308o\u0308davat. \"Need pru\u0308gikastid ei peaks olema lukus, vaid see kraam vo\u0303iks olla ilusasti pandud riiuli peale poe taha. Ja siis need inimesed, kes tahavad, vo\u0303iksid tulla ja vo\u0303tta, omal vastutusel,\" arutles Ilves, kes pru\u0308gisukeldujatega kaasas ka\u0308is."}, {"text_idx": "#000010", "text": "Kraami, mida poetagustest pru\u0308gikastidest sukeldujatega kottide viisi a\u0308ra veetakse, on palju. Ko\u0303ik pru\u0308gikastist tulev pestakse bakterite va\u0308ltimiseks soodaga hoolega puhtaks. \"Kuna ta\u0308na oli kraami nii palju, siis me viime selle ka kogukonna riiulile, anname sotisaalmeedias teada, et siit saab ja kes tahab, see vo\u0303tab,\" u\u0308tles Menert."}, {"text_idx": "#000011", "text": "\"Pealtna\u0308gija\" loo kaasautor Evelin Ilves tunnistas pa\u0308rast loo tarbeks tehtud pru\u0308gisukeldumist, et umbes kolm neljandikku leitud puuvilja- ja ko\u0308o\u0308giviljakraamist on ta\u0308iesti ko\u0303lbulik. \"Seda ma isegi ei paneks bioja\u0308a\u0308tmetesse,\" kirjeldas Ilves saaki."}, {"text_idx": "#000012", "text": "Menert selgitas, et toidupoodide valik on suur, aga ja\u0308a\u0308tmetesorteerimisele pole olenevalt poest tihti mo\u0303eldud. \"Nad ei sorteeri pru\u0308gi, mis on minu jaoks ta\u0308iesti u\u0308llatav, et puuviljalett la\u0308heb kilekottides ja plastkastides olmeja\u0308a\u0308tmetesse,\" lausus Ilves."}, {"text_idx": "#000013", "text": "Ilves lisas, et Eesti pru\u0308gisorteerimise ja taaskasutuse vo\u0303imekus on Euroopa Liidu u\u0308ks madalamaid. \"Ja siis me muudame statistikat selleks, et trahvidest pa\u0308a\u0308seda, see on ikka piinlik,\" arutles ta."}, {"text_idx": "#000014", "text": "Naise jaoks oli eksperimendi po\u0303hiline o\u0303ppetund see, et poodidest la\u0308heb pru\u0308gikastidesse ha\u0308bematult palju va\u0308rsket kraami, mis vo\u0303iks ja peaks jo\u0303udma nii inimeste kui ka loomade toidulauale vo\u0303i va\u0308hemasti loodusesse tagasi. \"Mitte kilekottidesse ma\u0308danema lukustatud pru\u0308gikastidesse. Teeme pru\u0308gikastid lahti vo\u0303i paneme u\u0308ldse riiulid sinna poe taha. Et see kaup jo\u0303uaks sinna, kuhu ta peab, mitte pru\u0308gima\u0308ele,\" arutles Ilves."}, {"text_idx": "#000016", "text": "Euroopa Liit liigub pru\u0308gikottide va\u0308rvi u\u0308htlustamise suunas"}, {"text_idx": "#000017", "text": "Aastase sa\u0308ilivusajaga ja\u0308a\u0308tis ja kaupluste teisi sa\u0308ilivusno\u0303udeid toidukaupadele"}, {"text_idx": "#000018", "text": "Maau\u0308likooli doktor: Eesti peab o\u0303ppima ja\u0308a\u0308tmetest tootma"}, {"text_idx": "#000019", "text": "Tudengite pru\u0308giblogi kokkuvo\u0303te: mis me sellest nu\u0308u\u0308d siis o\u0303ppisime?"}, {"text_idx": "#000020", "text": "Repliik: noorte arusaam keskkonnasa\u0308a\u0308stust on veel pigem trendipo\u0303hine"}, {"text_idx": "#000021", "text": "Haigetele ja vanadele koertele hoiukodu pakkuv Irmeli: iga elu eest tuleb vo\u0303idelda"}, {"text_idx": "#000032", "text": "Mo\u0308o\u0308dunud na\u0308dala teleedetabelisse jo\u0303udis seitse ETV saadet"}, {"text_idx": "#000043", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}]